《诉衷情》
明代·周用

人间何处有丹丘，曾到太湖头。日高主人犹卧，花影满重楼。

寻画史，接诗流，老沧洲。一村烟树，数家茅屋，几个渔舟。

作者简介：（1476—1547）苏州府吴江人，字行之，号伯川。弘治十五年进士，授行人。正德初，迁南京兵科给事中，进言谏迎佛事及镇守江西中官不法事。迁广东布政司参议。嘉靖中，历官南京工部、刑部尚书。九庙灾，自陈致仕。后以工部尚书总督河道，官至吏部尚书。有《周恭肃集》。